રાજકોટની અનેક જૈન સંસ્થાઓ સાથે જોડાયેલા પંકજભાઈ કોઠારી કહે છે કે, “વિમલસાગર સુરી મહારાજે સમાજને ઢંઢોળવાનું કામ કર્યું છે. હવે સમાજે આ વાસ્તવિકતા જાણીને જાગૃતિ લાવવાનું કામ કરવાનું છે. રહી વાત જૈન સમાજની વસતીના આંકડાની તો સરકારે વસતીગણતરી કરાવી તેમાં સાચા આંકડા આવ્યા નથી. વર્ષ ર૦૧૧ના અહેવાલના આંકડા જોઈએ તો ભારતમાં માત્ર ૪૪.પ૧ લાખ જૈનોની વસતી બતાવી છે પણ તેના કરતાં વધારે હશે. સરકારી માણસો જ્યારે ઘરેઘરે વસતીગણતરી માટે જાય છે ત્યારે ફોર્મમાં જાતિના કૉલમમાં જૈનને બદલે મોટા ભાગના હિન્દુ લખી નાખે છે પરિણામે આંકડા ખોટા આવે છે. જ્યારે આવાં કોઈ ફોર્મ ભરવાનાં હોય ત્યારે જાતિ કે ધર્મની કૉલમમાં જૈન શબ્દ લખવામાં આવે તે માટે સમાજમાં જાગૃતિ લાવવા અમે પ્રયાસો કરીએ છીએ.”